Diari Oficial de la Generalitat Valenciana


Sumari del DOGV 6146, del 17-11-2009 (2009/12581)

RESOLUCIÓ de 23 de setembre de 2009, de la Direcció General d'Energia, per la qual s'atorga a Gas Natural Cegas, SA, l'autorització administrativa i s'aprova el projecte d'execució, per a la construcció de les instal·lacions corresponents al desplaçament de la xarxa en l'autovia del Mediterrani, al terme municipal d'Albaida. Expedient: CBREDE 2008/30/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12284


Data del document
:   23-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 23 de setembre de 2009, de la Direcció General d'Energia, per la qual s'atorga a Gas Natural Cegas, SA, l'autorització administrativa i s'aprova el projecte d'execució, per a la construcció de les instal·lacions corresponents al desplaçament de la xarxa en l'autovia del Mediterrani, al terme municipal d'Albaida. Expedient: CBREDE 2008/30/46. [2009/12003]  
Vist l'expedient amb referència CBREDE 2008/30/46 incoat pel Servici Territorial d'Energia de València, a instància de Gas Natural Cegas, SA, amb domicili als efectes de notificacions a València (46279), Gravador Esteve, 14, relatiu a la sol·licitud de 17 de juliol de 2008 sobre l'autorització administrativa i l'aprovació del projecte d'execució per a la construcció de les instal·lacions corresponents al desplaçament de la xarxa en l'autovia del Mediterrani, en la carretera N-340, PK 814, al terme municipal d'Albaida, província de València.   
S'adjunta el projecte firmat per tècnic competent i visat pel col·legi oficial corresponent, en data 7 de juliol de 2008.  
Vist que es va realitzar la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de Transport, Distribució, Comercialització, Subministrament i Procediments d'Autorització d'instal·lacions de gas natural, per mitjà d'anuncis en el Butlletí Oficial de la Província de València el dia 9 de maig de 2009, en el Diari Oficial de la Comunitat Valenciana de 29 d'abril de 2009 i en els diaris de premsa ABC i Las Provincias de 6 de maig de 2008.   
Segons consta en l'expedient remés no s'han presentat al·legacions a la petició efectuada.  
Vist que de conformitat amb el que establix el Reial Decret 1434/2002, es va remetre separata de la instal·lació projectada a l'Ajuntament d'Albaida, únic afectat, que conté les característiques generals de la instal·lació, als efectes d'establir les condicions tècniques oportunes, així com informe sobre l'adaptació del projecte al planejament urbanístic, segons allò que s'ha previst en l'article 75 de la Llei 16/2003, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
El mencionat Ajuntament va remetre informe favorable a la instal·lació sol·licitada, amb les condicions que este conté.  
Traslladat el referit informe l'empresa sol·licitant, va manifestar la seua conformitat i acceptació amb les condicions reflectides.  
Vist que igualment i d'acord amb el mencionat Reial Decret 1434/2002 es va remetre separata de la instal·lació projectada que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats als efectes de donar la conformitat o oposició al projecte i establir, si és el cas, les condicions tècniques procedents, concretament a:  
- Confederació Hidrogràfica del Xúquer, sobre afectació en zona de policia de llit públic (Riu Albaida), es va sol·licitar documentació complementària i consta en l'expedient l'autorització per a la instal·lació sol·licitada, amb les especificacions generals i particulars que esta conté, entre les quals es condiciona particularment, els possibles paral·lelisme a què les conduccions es podran ubicar en zona de policia de llit públic (100 metres des del marge més pròxim), i es pot admetre, de manera puntual, la utilització de la zona de servitud en cas de necessitat (5 metres des del dit marge), sense que en cap moment, la traça de la conducció puga discórrer sobre la mateixa mare del llit.  
- Ministeri de Foment. Demarcació de Carreteres de l'Estat. Es remet escrit per mitjà del qual manifesta que atés que la instal·lació forma part de l'obra clau 12-V-5750 d'eixe Ministeri de Foment, per la qual cosa no té res a informar respecte d'això.  
- Telefónica, SA, manifesta no posar cap impediment a l'execució dels treballs, sempre que es complisquen les distàncies de seguretat en els encreuaments i paral·lelisme amb les seues instal·lacions.  
Traslladades les referides contestacions a l'empresa peticionària, va manifestar la seua conformitat amb les condicions que estes contenen.  
Vist que Gas Natural Cegas, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció del desplaçament projectat és resoldre les afectacions en la xarxa de gas existent com a conseqüència de les obres que estan realitzant-se en l'autovia del Mediterrani en el tram Muro de Alcoy-port d'Albaida.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions corresponents al desplaçament de la xarxa en l'autovia del Mediterrani, en la carretera N-340, PK 814, al terme municipal d'Albaida, província de València.   
Esta autorització quedarà sotmesa a les condicions que figuren a continuació:   
1. La companyia Gas Natural Cegas, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular d'esta autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
3. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. Esta autorització s'atorga sense perjuí de tercers i deixa fora de perill els drets particulars.  
5. Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució, firmat per tècnic competent i visat pel col·legi oficial corresponent en data 7 de juliol de 2008, les característiques principals del qual es mencionen a continuació:  
- Tipus de gas: gas natural.  
- Traçat: desplaçament de la canonada actual existent de la xarxa de distribució (RAA-15.20A), que s'anul·la, i que s'inicia en el PK 814 de la carretera N-340 es relliga amb l'actual xarxa, creua la dita carretera i autovia, per a tornar a connectar-se amb la xarxa existent, on finalitza.  
- Canonades: en principi i final es relliguen amb la xarxa a través d'una T de presa en càrrega, entre els vèrtexs V-1 a V-7. La canonada s'executa en canonada d'acer al carboni, de 12'' de diàmetre, grossària mínim de 4,80 mm, qualitat API 5L, grau B, a una MOP(1) de 16 bar. Longitud total de 145,6 m en zona rústica.  
- Pressió de disseny: pressió màxima de treball: alta pressió A (APA)(1)   
- Obra civil: per mitjà de rasa convencional a cel descobert, a excepció de l'encreuament amb la carretera N-340, que s'executarà per una canonada de formigó existent. La profunditat de la canonada en l'encreuament amb les carreteres, tindrà com a mínim 1,50 m.  
- Proteccions: en els encreuaments amb les carreteres, la protecció mecànica es realitza per mitjà de baina d'acer de 18'' de diàmetre. Disposa, igualment, de protecció catòdica amb enllaç elèctric a la resta de la xarxa de gasoductes.  
- Pressupost del projecte: 12.133,09 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El termini d'execució de les obres serà de 2 mesos a partir de la notificació d'esta resolució. No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
(1) MOP. Pressió Màxima d'Operació  
APA: 4 bar< P (16 bar  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 23 de setembre de 2009.- El director general d'Energia: Antonio Cejalvo Lapeña.